

Osnovna glazbena škola

 sv. Benedikta

 Zadar, Madijevaca 10

KLASA: 035-01/18-01/01

URBROJ: 2198-1-47-18-01

Zadar, 25. svibnja 2018.

Temeljem odredaba Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka  te o stavljanju izvan snage Direktive 95/46/EZ, Zakona o provedbi Opće uredbe o zaštiti podataka ("N.N. broj: 42/18.) i članka 128. Statuta Osnovne glazbene škole sv. Benedikta, ravnatelj Osnovne glazbene škole sv. Benedikta, dana 25.5.2018. godine donio je

***O D L U K U***

***O IMPLEMENTACIJI UREDBE (EU) 2016/679***

***EUROPSKOG PARLAMENTA I VIJEĆA OD 27. TRAVNJA 2016.***

***O ZAŠTITI POJEDINACA U VEZI S OBRADOM OSOBNIH PODATAKA I O SLOBODNOM KRETANJU TAKVIH PODATAKA TE O STAVLJANJU IZVAN SNAGE DIREKTIVE 95/46EZ***

***U OSNOVNOJ GLAZBENOJ ŠKOLI SV. BENEDIKTA***

***Članak 1.***

S danom 25. svibnja 2018. godine u Osnovnoj glazbenoj školi sv. Benedikta počinje implementacija Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka  te o stavljanju izvan snage Direktive 95/46/EZ (u daljnjem tekstu: Opća uredba o zaštiti podataka).

***Članak 2.***

Da bi se Opća uredba o zaštiti podataka mogla implementirati u Osnovnoj glazbenoj školi sv. Benedikta (u daljnjem tekstu: Škola), imenujem Operativni tim u sastavu:

1. Igor Cecić, ravnatelj

2. Martina Anić, tajnica

3. Gordana Cecić, učiteljica solfeggia

4. Miljenko Bajat, učitelj glasovira

***Članak 3.***

Osnovna zadaća Operativnog tima iz članka 2. ove Odluke je da ocjeni i utvrdi spremnost Škole, kao voditelja obrade osobnih podataka za primjenu Opće uredbe o zaštiti podataka te da pripremi temelje za njenu provedbu.

Da bi se obavila zadaća iz stavka 1. Ovog članka, Operativni tim će obaviti:

1. Educiranje radnika škole, učenika i njihovih roditelja
2. Identificiranje osobnih podataka koji se koriste u školi
3. Lociranje osobnih podataka u školi
4. Utvrđivanje pravnih osnova temeljem kojih se osobni podaci koriste i čuvaju u školi
5. Procjenu stanja spremnosti za primjenu Opće uredbe
6. Reviziju poslovnih procesa
7. Upravljanje privolama
8. Upravljanje pravima pojedinaca
9. Reviziju ugovora

***Članak 4.***

Zadaće iz članka 3. ove Odluke Operativni tim će izvršavati na zajedničkim sastancima te međusobnoj suradnji izvan sastanaka sukladno primljenim nalozima koji će se utvrditi na sastanku.

Sastanke vodi i saziva ravnatelj škole, a u njegovoj izočnosti tajnica škole.

***Članak 5.***

Ova odluka stupa na snagu danom donošenja i objavit će se na oglasnoj ploči škole.

 Ravnatelj

 Igor Cecić

Dostaviti:

1. Članovima operativnog tima

2. Oglasna ploča

3. Pismohrana, ovdje